stanford-oval/wikipedia huggingface dataset:
Joop den Uyl

| Joop den Uyl |
| --- | --- |
 Joop den Uyl vuonna 1975.
Alankomaiden 46. pääministeri
 11.5.1973–19.12.1977  
Monarkki:  Juliana
Varapääministeri:  Dries van Agt Gaius de Gaay Fortman
Edeltäjä:  Barend Biesheuvel
Seuraaja:  Dries van Agt
Henkilötiedot
Syntynyt: 9. elokuuta 1919 Hilversum, Alankomaat
Kuollut: 24. joulukuuta 1987 (68 vuotta) Amsterdam, Alankomaat
Puoliso:  Liesbeth van Vessem (vih. 1944)
Tiedot
Puolue:  Työväenpuolue
 Nimikirjoitus
Johannes Marten "Joop" den Uyl (9. elokuuta 1919 – 24. joulukuuta 1987) oli alankomaalainen poliitikko, joka toimi Alankomaiden pääministerinä vuosina 1973–1977. Den Uyl johti edustamaansa Työväenpuoluetta vuosina 1966–1986.
Amsterdamin yliopistossa taloustiedettä opiskelleella den Uylillä oli seitsemän lasta vaimonsa Liesbeth den Uylin kanssa.
Aiheesta muualla

Kuvia tai muita tiedostoja aiheesta Joop den Uyl Wikimedia Commonsissa
| 0 | 1 | 2 | 3 |
| --- | --- | --- | --- |
|   | Edeltäjä: Barend Biesheuvel | Alankomaiden pääministeri 1973–1977 | Seuraaja: Dries van Agt |
Johnny Ojala

| Johnny Ojala> Henkilötiedot |
| --- | --- |
Syntynyt: 7. huhtikuuta 1979 (ikä 45)
Salibandyn pelaaja
Lempinimi:  Jope
Pelipaikka:  hyökkääjä
Seura:  Blue Fox
Pelinumero:  49
Pituus:  177 cm
Paino:  77 kg
| Urheilijan ura> Junioriseurat |
| --- | --- | --- | --- |
: Jeppis Penguins
Seurat
| Vuodet | Seura | Ottelut (M+S=P) | Ottelut (M+S=P) |
| 1995-1996 1996-1997 1997-1998 1998-1999 1999-2000 2000-2001 2001-2002 2002-2003 2003-2004 2004-2005 2005-2006 2006-2007 2007-2008 2008-2009 2009-2010 2010-2011 | Blue Fox Blue Fox Blue Fox Blue Fox Nurmon Jymy Nurmon Jymy OLS Blue Fox Loviisan Tor Blue Fox SPV SPV Blue Fox Blue Fox Blue Fox Blue Fox | 20 (3+2=5) 22 (12+12=24) 20 (10+7=17) 22 (11+9=20) 26 (10+19=29) 27 (19+20=39) 24 (23+18=41) ? (23+26=49) 26 (35+27=62) 27 (43+37=80) 33 (24+25=49) 26 (25+18=43) 27 (28+61=89) 22 (27+35=62) 22 (43+31=74) 28 (44+32=76) | 20 (3+2=5) 22 (12+12=24) 20 (10+7=17) 22 (11+9=20) 26 (10+19=29) 27 (19+20=39) 24 (23+18=41) ? (23+26=49) 26 (35+27=62) 27 (43+37=80) 33 (24+25=49) 26 (25+18=43) 27 (28+61=89) 22 (27+35=62) 22 (43+31=74) 28 (44+32=76) |
Maajoukkue
|  |  Suomi | 5 (2+1=3) | 5 (2+1=3) |
 Seurajoukkueuran tilastot kattavat vain kansalliset sarjat.
Johnny Ojala (s. 7. huhtikuuta 1979) on suomalainen Pietarsaaresta kotoisin oleva salibandyn pelaaja. Kaudella 2008–2009 Ojala edusti I-divisioonassa pelaavaa uusikaarlepyyläistä Blue Foxia. Aikaisemmin urallaan hän on edustanut Nurmon Jymyä, OLS:ia, Loviisan TOR:ia, SPV:tä ja Jeppis Penguinsia. Hän on tehnyt viidessä pelaamassaan A-maaottelussa tehot 2 + 1 = 3.
Aiheesta muualla

Pelaajakortti Blue Fox:in sivuilla (Arkistoitu – Internet Archive)
Pelaajakortti salibandyliigan sivuilla (Arkistoitu – Internet Archive)
Jonas Lexell

Johan Georg Geitel: Jonas Lexellin muotokuva.
Jonas Lexell (1699 Tukholma – 9. toukokuuta 1768 Turku) oli ruotsalais-suomalainen kultaseppä ja valtiopäivämies. Hän oli aikanaan Turun parhaita kulta- ja jalokiviseppiä, ja hän toimi ammattikuntansa oltermannina vuodet 1742–1762 sekä Suomen helmenkalastustarkastajana vuodesta 1737 kuolemaansa saakka.
Lexell hoiti useita luottamustehtäviä. Hän edusti Turkua kolmilla valtiopäivillä 1740–1760-luvulla hattupuolueen kannattajana, ja kolmannen valtiopäiväkautensa jälkeen hänet valittiin raatimieheksi.
Lexellin puoliso vuodesta 1740 oli Magdalena Catharina o.s. Björkegren (1718–1750). Heidän esikoisensa oli tähtitieteilijä ja matemaatikko Anders Johan Lexell.
Adelaide

| Adelaide |
| --- | --- |

 Adelaide
 Koordinaatit: 34°55′44″S, 138°36′4″E 
Valtio:   Australia
Osavaltio:  Etelä-Australia
Perustettu:  28 joulukuuta 1836
Pinta-ala:  
 – Kokonaispinta-ala:  3 259,8 km²
Väkiluku (2021):  1 387 290
 – Väestötiheys:  425,6 as./km²
Infobox OKVirheellinen NIMI-arvo: 
Adelaide on Etelä-Australian osavaltion pääkaupunki. Kaupungissa asuu noin 1,4 miljoonaa ihmistä, ja se on Australian viidenneksi suurin kaupunki. Kaupunki on nimetty kuningatar Adelaiden mukaan, joka oli Ison-Britannian kuningas Vilhelm IV:n puoliso. Adelaidessa ajettiin kaupungin kaduista koostuvalla katuradalla Formula-1 osakilpailut vuosina 1985-1995.
Maantiede

Adelaide sijaitsee Mount Lofty Rangesin juurella, noin 15 kilometriä sisämaahan St. Vincentin lahden itärannikolta.
Adelaide Foothillsistä nähtynä
Satelliittikuva Adelaiden suurkaupunkialueesta
Saksalainen Adelaiden kartta n. vuodelta 1888
Ilmasto

Adelaidessa vallitsee välimerenilmasto, jossa suurin osa sateesta tulee talvikuukausina. Sateisin kuukausi on kesäkuu, jolloin sataa vettä keskimäärin 80 mm.
Kesän korkein keskilämpötila on noin 29 °C, mutta lämpötila vaihtelee huomattavasti. Noin kolmena päivänä vuodessa lämpötila nousee yli 40 °C:n. Tammikuussa 2009 mitattiin kaupungin kaikkien aikojen korkein lämpötila 45,7 °C, ja kesäkuussa 1982 matalin lämpötila −0,4 °C. Talvella kesäkuusta elokuuhun korkein keskilämpötila on 15–16 °C ja matalin noin 8 °C.
Historia

Ennen eurooppalaisten kolonisaatiota Adelaidea ja Adelaiden tasankoa asutti kaurna-kansa. Uudisasukkaat kutsuivat heitä usein joko Cowandilla- tai Adelaide-heimoksi. Eurooppalaisten tulon jälkeen moni kaurna kuoli uusiin sairauksiin, ja toisaalta alkuperäisasukkaiden kulttuurin ja kielen tuho tapahtui pakkosiirtojen seurauksena. Viimeinen alkuperäinen kaurnan puhuja kuoli vuonna 1929.
Etelä-Australian siirtokunta perustettiin helmikuussa 1836. Adelaiden kaupunki puolestaan perustettiin vuoden viimeisenä päivänä, kun maanmittaaja William Light siirsi alkuperäisen siirtokunnan paikan St Vincentin lahden rannalta 12 kilometriä sisämaahan. Muista Australian varhaisista kaupungeista poiketen Adelaideen luotiin heti alusta lähtien asemakaava. Light sunnitteli ruutukaavan, jota ympäröi puistorengas. Hän sai inspiraationsa kreikkalaista ja roomalaisista kaupungeista sekä Yhdysvaltain Philadelphian ja Savannahin kaupungeista.
Adelaide kehittyi käytännössä omanlaisena kaupunkiosavaltiona, joka hallinnoi laajaa mutta hyvin harvaanasuttua sisämaata. Se oli käytännössä 1900-luvun puoliväliin saakka alueen ainoa taloudellinen ja teollinen keskus. Kaupungin talous myös on kukoistunut ja lamaantunut Etelä-Australian talouden mukana. Mid Northin 1860-luvun kuparilöydös toi kaupunkiin vaurautta, minkä ansiosta kaupunkiin perustettin yliopisto ja monia kulttuurilaitoksia. 1890- ja 1930-lukujen lamakausina puolestaan kolmannes kaupungin miehistä oli työttömänä.
Adelaidesta kasvoi 1900-luvulla merktittävä autoteollisuuskaupunki, kun esikaupunkialueen Elizabethiin perustettiin General Motorsin ja Chryslerin tehtaat. Kaupunki kasvoi kuitenkin hitaammin, kun itärannikon kaupungit. Brisbane ohittikin 1960-luvun alussa Adelaiden Australian kolmanneksi suurimpana kaupunkina. Adelaiden ydinkekskusta muuttui radikaalisti 1920-luvun jälkeen. Sen asukasluku oli korkeimmillaan vuonna 1920, mutta asukkaat alkoivat muuttaa esikaupunkialueille. Ydinkeskustaa on sittemmin uudistettu, ja sen asukasluku on lähtenyt 2000-luvulla kasvuun.
Väestö

Adelaidessa asui vuoden 2021 väestönlaskennan mukaan 1 387 290 ihmistä. Etelä-Australian osvaltiossa asui saman tilaston mukaan 1 781 516, joten Adelaiden alueella eli 77,9 prosenttia koko osavaltion väestöstä.
Adelaiden väestöstä englantilaistaustaisia ilmoitti olevansa 36,8 prosenttia asukkaista. Australialaisia oli 30,2 prosenttia, skotteja 8,2 prosenttia ja irlantilaisia 7,6 prosenttia. Australian alkuperäisasukkaita Adelaidessa oli 23 761 eli 1,7 prosenttia väestöstä. Katolisia oli 16,6 prosenttia adelaidelaisista ja anglikaaneja 7,0 prosenttia. Uskonnottomiksi itsensä ilmoitti 44,6 prosenttia asukkaista. Englannin jälkeen puhutuimmat kielet olivat mandariinikiina (2,2 %), italia (1,6 %), vietnam (1,5 %) ja kreikka (1,5 %).
Aiheesta muualla

Kuvia tai muita tiedostoja aiheesta Adelaide Wikimedia Commonsissa
City of Adelaiden kaupunki
Adelaiden lentokenttä
Jukka Olkkonen

Jukka Veli Olkkonen (7. joulukuuta 1958 Ristiina – 1. tammikuuta 2014) oli suomalainen moukarinheittäjä. Hänen seuranaan oli koko hänen uransa ajan Ristiinan Urheilijat ja hänen valmentajanaan toimi Antti Matinolli. Kalevan kisoista Olkkonen saavutti moukarinheitossa uransa aikana seitsemän mitalia; kaksi hopeaa vuosina 1982 ja 1985 sekä viisi pronssia vuosina 1980, 1983, 1986, 1991 ja 1993.
Jukka Ollila

Jukka Ollila -nimisiä henkilöitä ovat
Jukka Ollila (kosketinsoittaja)
Jukka Ollila (harmonikansoittaja)
Jukka Ollila, jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jukka Ollila”, voi hakea sivunnimihaulla, laajalla sivunnimihaulla tai tekstihaulla.
Jukka Ollila (kosketinsoittaja)

Jukka Ollila on suomalainen muusikko. Hän toimi Agents-yhtyeen kosketinsoittajana vuosina 1979–1981 ja oli yhtyeen alkuperäisjäsen. Nykyisin hän tekee teatterimusiikkia, soittaa sinfoniaorkesterissa ja eri yhtyeissä.
Jari Grönroos

| Mitalit> Maa:   Suomi.Miesten nyrkkeily.EM-kilpailut  | Mitalit> Maa:   Suomi.Miesten nyrkkeily.EM-kilpailut  | Mitalit> Maa:   Suomi.Miesten nyrkkeily.EM-kilpailut  | Maa:   Suomi> Miesten nyrkkeily. |
| --- | --- | --- | --- |
|  Pronssia | Budapest 1985 | 57 kg |  |
Jari Grönroos (s. 26. lokakuuta 1964) on suomalainen nyrkkeilijä.
Grönroos sai pronssia Budapestin 1985 EM-kilpailujen 57 kg:n sarjassa. Hän voitti puolivälieräottelussa irlantilaisen Derek Sutcliffen tuomariäänin 5–0, mutta hävisi välieräkamppailussa Jugoslaviaa edustaneelle Dragan Konovaloville 1–4. SM-kilpailuissa hän saavutti 57 kg:n sarjassa kultaa 1983, 1984 ja 1985, hopeaa 1981 sekä pronssia 1987. Hän edusti seuratasolla Viipurin Nyrkkeilijöitä ja Tapanilan Erää.
Amatööriuransa jälkeen Grönroos otteli vuonna 1989 viisi ammattilaisottelua, joista kaksi päättyi voittoon, yksi tasapeliin ja kaksi tappioon.
Joel Madden

| Joel Madden |
| --- | --- |

Henkilötiedot
Syntynyt: 11. maaliskuuta 1979 (ikä 45)
Ammatti:  Muusikko, laulaja , lauluntekijä , kitaristi
Muusikko
Taiteilijanimi:  Joel Madden
Aktiivisena:  1996
Tyylilajit:  Rock, Pop-punk, Pop-rock
Soittimet:  Laulu , Kitara
Yhtyeet:  Good Charlotte
Levy-yhtiöt:  Epic Records
  [ Muokkaa Wikidatassa ] [ ohje ]  
Joel Madden (oik. Joel Reuben Combs; s. 11. maaliskuuta 1979 Waldorf, Naptown, Maryland) on yhdysvaltalainen Good Charlotte -yhtyeen laulaja ja sanoittaja.
Elämä

Joelilla on viisi minuuttia vanhempi kaksoisveli Benjamin "Benji" Madden, joka on Good Charlotten kitaristi. Lisäksi hän toimii PETA:ssa vahvasti eläinten oikeuksien puolesta.
Madden seurusteli parin vuoden ajan näyttelijä-laulaja Hilary Duffin kanssa.
Madden meni naimisiin Nicole Richien kanssa 11. joulukuuta 2010. Heillä on kaksi lasta; tammikuussa 2008 syntynyt tytär ja syyskuussa 2009 syntynyt poika.
Joel Madden on veljensä Benji Maddenin tavoin kasvissyöjä. Hän on myös HIM-fani. Madden kävi ensimmäisen kerran Suomessa 19. maaliskuuta 2007.
Teini-iässään Benji ja Joel vaihtoivat sukunimensä isänsä sukunimestä 'Combs' äitinsä sukunimeen 'Madden'.
Aiheesta muualla

Wikimedia Commonsissa on kuvia tai muita tiedostoja aiheesta .
Joel Madden Internet Movie Databasessa. (englanniksi)
Jukka Ojala

Jukka Ojala (s. 23. huhtikuuta 1960 Vesanto) on suomalainen prikaatikenraali evp.
Jukka Ojala syntyi ylikomisario Kalevi Ojalan ja Seija Hytösen perheeseen ja avioitui 1995 Pia Rautamiehen kanssa. Ojala tuli ylioppilaaksi 1979 Kuopion klassillisesta lukiosta ja valmistui Kadettikoulusta 1983 ja Sotakorkeakoulusta 1993. Ojala toimi  Hämeen Ratsujääkäripataljoonassa opetusupseerina 1983–1984 ja Reserviupseerikoulussa opetusupseerina, komppanian varapäällikkönä ja toimistopäällikkönä 1984–1996, minkä jälkeen hän siirtyi opettajaksi Maanpuolustuskorkeakouluun. Hänet ylennettiin vänrikiksi 1980, luutnantiksi 1983, yliluutnantiksi 1985, kapteeniksi 1989, majuriksi 1992 ja everstiluutnantiksi 1999.
Everstiksi 2005 ylennetty Ojala yleni prikaatikenraaliksi 2011. Hän oli toiminut vuodesta 2010 Kainuun prikaatin komentajana ja sitä ennen muun muassa Maanpuolustuskorkeakoulussa laitoksen johtajana ja
pääesikunnassa sektorijohtajana, apulaisosastopäällikkönä ja vanhempana osastoesiupseerina. Vuonna 2012 Ojala siirtyi takaisin pääesikuntaan, ensin erityistehtävään ja sitten pääesikunnan komentopäälliköksi. Jäätyään tästä tehtävästä reserviin Ojala toimi vielä vuodesta 2017 Maanpuolustuskorkeakoulussa mentorina.
Jonas Mačiulis

| Jonas Mačiulis |
| --- | --- |
 Mačiulis vuonna 2017.
Henkilötiedot
Koko nimi:  Jonas Mačiulis
Syntynyt: 10. helmikuuta 1985 (ikä 39) Kaunas, Liettuan SNT, Neuvostoliitto
Kansalaisuus:   Liettua
Koripalloilija
Pelipaikka:  Pieni laitahyökkääjä
Pituus:  198 cm
Paino:  98 kg
Pelaajaura
Seurajoukkueet
2004–2005 2005–2009 2009–2011 2012 2012 2012–2014 2014–:  KK Nevėžis BC Žalgiris Olimpia Milano Baltai Kaunas Montepaschi Siena Panathinaikos BC Real Madrid
Maajoukkueet
:   Liettua
Aiheesta muualla
FIBA
| Mitalit> Maa:   Liettua.Miesten koripallo.MM-kilpailut  | Mitalit> Maa:   Liettua.Miesten koripallo.MM-kilpailut  | Mitalit> Maa:   Liettua.Miesten koripallo.MM-kilpailut  | Maa:   Liettua> Miesten koripallo. |
| --- | --- | --- | --- |
|  Pronssia | Turkki 2010 |  |  |
| EM-kilpailut  | EM-kilpailut  | EM-kilpailut  |  |
|  Hopeaa | Slovenia 2013 |  |  |
|  Hopeaa | Ranska ym. 2015 |  |  |
|  Pronssia | Espanja 2007 |  |  |
Jonas Mačiulis (s. 10. helmikuuta 1985 Kaunas, Liettuan SNT, Neuvostoliitto) on liettualainen koripalloilija.
Pienenä laitahyökkääjänä pelaava Mačiulis voitti Real Madridissa vuonna 2015 Euroliigan, Espanjan mestaruuden ja Espanjan cupin. Hän on voittanut myös Kreikan, Italian ja Liettuan mestaruudet.
Liettuan maajoukkueessa Mačiulis on voittanut pronssia vuoden 2010 MM-kilpailuista, EM-hopeaa Sloveniasta 2013 sekä vuoden 2015 kilpailuista ja EM-pronssia Espanjasta 2007. Kesäolympialaisissa hän sijoittui Liettuan joukkueessa neljänneksi Pekingissä 2008 ja kahdeksanneksi Lontoossa 2012. Mačiulis valittiin vuoden 2015 EM-kilpailujen tähdistöviisikkoon.
Joose Vilkuna

Frans Josef (Joose) Vilkuna (4. lokakuuta 1905 Nivala – 4. joulukuuta 1989 Nivala) oli suomalainen maanviljelijä ja eräkirjailija.
Joose Vilkunan vanhemmat olivat talollinen, maallikkosaarnaaja August Vilkuna (1871–1931) ja meijerska Anna Nikula. Hänen vanhempi veljensä oli akateemikko Kustaa Vilkuna ja setänsä kirjailija Kyösti Wilkuna. Vilkuna kävi Raudaskylän kristillisen kansanopiston ja Kauhavan maamieskoulun. Vuonna 1931 hän sai haltuunsa isänsä jälkeen Vilkunan sukutalon. Hän sai tilan kuntoon ja muun muassa ojitti tilan metsiä saadakseen ne paremmin tuottaviksi. 1930-luvulla Vilkuna oli mukana suojeluskunnan ja IKL:n paikallisessa toiminnassa. Talvisodan aikana hän oli hevoskolonnan vääpelinä Kenttätykistörykmentti 9:ssä ja jatkosodassa hän oli Kenttätykistörykmentti 4:ssä patteriston vääpelinä.
Sodan jälkeen Joose Vilkuna perusti Vilkunan tilan yhteyteen tiilitehtaan, joka toimi kymmenisen vuotta. Hän oli myös mukana perustamassa salaojaputkia valmistanutta Nivalan Savi Oy:tä ja Nivalan kirkonkylään vesijohtoyhtiötä. Vilkuna oli Pellervo- ja Metsälehti-lehtien vakinainen avustaja ja kirjoitti muihinkin lehtiin. Hän kirjoitti eräaiheisia pakinoita ja juttuja, joita julkaistiin myös kirjoina. Kotiseututyön harrastajana tunnettu Vilkuna suunnitteli Nivalaan kaksi muistomerkkiä. Nivalan ensimmäisen kirkon, Sarparannan saarnahuoneen, muistomerkin hän suunnitteli veljensä Kustaa Vilkunan kanssa 1956. Vuonna 1966 hän suunnitteli Nivalan Pirttirannalle pystytetyn Niilo Kustaa Malmbergin muistomerkin.
Teoksia

Tulenvartija : piirteitä Taneli Rauhalan elämästä ja työstä. Nivalan seuratupayhdistys, Ylivieska 1963
Herännäisyys yhteiskunnallisena tekijänä teoksessa Nivalan kirja 1970, toim. T. Nygård. 1970
27 Joosen juttua elämästä, eläimistä ja eräretkistä : kirjoitti ja piirteli Joose Vilkuna. tekijä, Nivala 1972
Lähetystyö : novelli.  Sanakanava-antologia 1974
Routavuosien ja itsenäisyytemme alun tapahtumat ja tekijät Nivalassa 1898–1918. Nivala-Seura 1979
Kaksikielinen hirvi : juttuja Joosesta ja Joosen jutut ; toimittanut Sisko Pirttimaa ; kirjan piirrokset Joose Vilkuna. Haapavesi Oy, Haapavesi 1990
Toimitustöitä

Nivalakirja 1963 ; toim. Joose Vilkuna ja Paavo Niskanen. Nivalaseuran julkaisuja 2. Nivalaseura, Ylivieska 1963
Nivalakirja 1965 ; toim. Joose Vilkuna ym. Nivalaseuran julkaisuja 4. Nivalaseura, Ylivieska 1965
Vilkunan suunnittelema Niilo Kustaa Malmbergin muistomerkki Nivalassa (1966).
John Sims

| John Sims |
| --- | --- |

Henkilötiedot
Syntynyt: 1749 Canterbury, Englanti, Ison-Britannian kuningaskunta
Kuollut: 26. helmikuuta 1831 Dorking, Englanti, Ison-Britannian ja Irlannin yhdistynyt kuningaskunta
Koulutus ja ura
Tutkimusalue:  lääketiede, kasvitiede
John Sims (1749–1831) oli brittiläinen lääkäri ja kasvitieteilijä.
Sims syntyi Canterburyssa ja kävi yksityistä koulua Burfordissa Oxfordshiressa. Hyvän kouluosaamisen myötä Sims lähetettiin opiskelemaan Edinburghiin ja syyskuussa 1774 hän valmistui Edinburghissa lääketieteen tohtoriksi. Sitten Sims asettui asumaan Lontooseen ja valmistui siellä lisensiaatiksi Lääketieteellisestä korkeakoulusta kesäkuussa 1779, minkä jälkeen Sims nimitettiin Surreyn alueen lääkäriksi. Sims oli myös pätevä kasvitieteilijä ja toimitti monen vuoden ajan Botanical Magazine -lehteä. Sims kuoli 82-vuotiaana Dorkingissa.
Aiheesta muualla

Kuvia tai muita tiedostoja aiheesta John Sims Wikimedia Commonsissa
JavaServer Pages

JavaServer Pages (JSP) on Sun Microsystemsin kehittämä Javaan perustuva menetelmä luoda HTML- ja XML muotoisia websivuja. JSP julkaistiin ensimmäisen kerran 1999 lähinnä vaihtoehdoksi ASP:lle ja PHP:lle; Java ei ollut käyttökelpoinen täysivoimaisten web-sivujen luontiin. Arkkitehtonisesti JSP:tä voidaan pitää korkean tason abstraktiona Java Servletistä. JSP-sivut ladataan palvelimelle ja käsitellään Java-palvelilla "Java EE Web Application", usein pakattu .war tai .ear -tiedostoarkistoihin.
Jan Järvlepp

Jan Eric Järvlepp (s. 3. tammikuuta 1953 Ottawa) on kanadalainen säveltäjä, sellisti ja musiikkipedagogi. Hän sai musiikin kandidaatin arvon Ottawan yliopistosta vuonna 1976, musiikin maisterin arvon McGillin yliopistosta 1978 ja filosofian tohtorin arvon Kalifornian yliopistosta, San Diegosta 1981. Järvlepp soitti rockkitaraa ennen kuin ryhtyi opiskelemaan sellonsoittoa high school -aikoinaan. Hänen opettajiensa joukossa olivat Donald Whitton, Gisela Depkat, Peter Farrell, Rafael Druian, Luis de Pablo, Alcides Lanza, Will Ogdon ja Roger Reynolds.
Järvlepp on sellistinä soittanut muun muassa Ottawan sinfoniaorkesterissa. Hänen varhainen sävellystuotantonsa oli muodoltaan abstraktia ja tonaalisesti kompleksista. Tohtorikoulutuksensa jälkeen hän kehitti postmodernin tyyliin, joka on tonaalisesti keskittyneempää kuin aiempi sävelkieli.
Aiheesta muualla

Viralliset sivut (englanniksi)
Jari Gustafsson

| Jari Gustafsson |
| --- | --- |
 Jari Gustafsson vuonna 2020.
Suomen Kreikan ja Albanian suurlähettiläs
 2020–  
Edeltäjä:  Juha Pyykkö
Työ- ja elinkeinoministeriön kansliapäällikkö
 2015–2020  
Edeltäjä:  Erkki Virtanen
Seuraaja:  Raimo Luoma
Suomen Kiinan ja Mongolian suurlähettiläs
 2013–2015  
Edeltäjä:  Lars Backström
Seuraaja:  Marja Rislakki
Suomen Japanin suurlähettiläs
 2009–2013  
Edeltäjä:  Jorma Julin
Seuraaja:  Manu Virtamo
Henkilötiedot
Syntynyt: 21. marraskuuta 1958
Kansalaisuus:  suomalainen
Ammatti:  virkamies, kansliapäällikkö, suurlähettiläs
Tiedot
Puolue:  Kansallinen Kokoomus
Koulutus:  valtiotieteiden maisteri
Jari Gustafsson (s. 21. marraskuuta 1958) on suomalainen virkamies. Hän toimii Suomen Kreikan ja Albanian suurlähettiläänä 1. syyskuuta 2020 alkaen. Aiemmin hän työskenteli työ- ja elinkeinoministeriön kansliapäällikkönä keväästä 2015 lähtien.
Ennen nimitystään kansliapäälliköksi Gustafsson oli Suomen Kiinan ja Mongolian suurlähettiläs (2013–2015) ja sitä ennen suurlähettiläänä Tokiossa (2009–2013). Gustafsson oli Euroopan jälleenrakennus- ja kehityspankki EBRD:n johtokunnan jäsen 2007–2009 ja työskenteli apulaisosastopäällikkönä ulkoministeriössä 2003–2006 sekä ryhmäpäällikkönä kauppa- ja teollisuusministeriössä 1998–2003. Hän on työskennellyt myös Suomen OECD:n edustustossa Ranskassa teollisuusneuvoksena 1995–1998 ja kauppa- ja teollisuusministeriössä kaupallisena neuvoksena, ylitarkastajana ja kaupallisena sihteerinä 1987–1995.
1980-luvun alussa Gustafsson oli Kokoomuksen Nuorten Liitossa kouluasiainsihteerinä ja toimi myös kunnallispolitiikassa Porvoossa. Lyhyen aikaa hän oli jääkiekkoseura Jokerien palkkalistoilla.
Gustafsson on koulutukseltaan valtiotieteiden maisteri. Hän on UPM:n hallituksen jäsen vuodesta 2021.
Gustafssonilla on neljä lasta.
Jussi Siirala

Jussi Siirala (s. 1949) on suomalainen pianisti.
Siiralan vanhemmat olivat psykoanalyytikko Martti Siirala ja sellisti Varpu Siirala. Siirala opiskeli Sibelius-Akatemiassa, Wienissä ja Bloomingtonissa. Hän voitti Maj Lind -pianokilpailun vuonna 1968 ja Wienissä järjestetyn Rombro–Stepanov-kilpailun vuonna 1972. Hän pääsi pianonsoiton lehtoriksi Sibelius-Akatemiaan vuonna 1977. Pianisti Antti Siirala on Jussi Siiralan ja viulisti Merit Palaksen poika. Tytär Elina Siirala on suomalainen lyyrinen sopraano ja lauluntekijä.
Joseph Abangite Gasi

Joseph Abangite Gasi (1. tammikuuta 1928 Mupoi – 12. syyskuuta 2014) oli eteläsudanilainen roomalaiskatolinen piispa. Hänet vihittiin papiksi 21. joulukuuta 1957 ja nimitettiin Tomburan hiippakunnan johtoon 12. joulukuuta 1974. Piispaksi vihkiminen seurasi 6. huhtikuuta 1975. Pääkonsekraattorina toimi Agnelo Rossi, jota avustivat Ubaldo Calabresi ja Ireneus Wien Dud.
21. helmikuuta 1986 Tomburan hiippakunnan nimeksi muutettiin Tombura-Yambion hiippakunta. Gasi jatkoi toimintaansa Tombura-Yambion piispana, kunnes jäi eläkkeelle 19. huhtikuuta 2008.
Julien Médécin

| Mitalit> Maa:   Monaco. Olympialaiset  | Mitalit> Maa:   Monaco. Olympialaiset  | Mitalit> Maa:   Monaco. Olympialaiset  | Maa:   Monaco>  |
| --- | --- | --- | --- |
|  Pronssia | Pariisi 1924 | arkkitehtuuri |  |
Julien J. S. Médécin (1894 – 26. tammikuuta 1986) oli monacolainen arkkitehti ja olympiamitalisti.
Médecin osallistui vuoden 1924 Pariisin olympialaisiin, joissa voitti olympiapronssia arkkitehtuurissa teoksellaan Monte Carlon stadionin rakennussuunnitelmat.
Huomioita

↑  Ranskan olympiakomitean virallisessa kisaraportissa ilmoitetaan Médecinin iäksi kolmekymmentä vuotta.
Jan Jongbloed

Jan Jongbloed, 1984
Jan Jongbloed (25. marraskuuta 1940 Amsterdam, Alankomaat – 2023) oli alankomaalainen jalkapalloilija, pelipaikaltaan maalivahti. Hän saavutti MM-hopeaa vuosina 1974 ja 1978.
Jongbloed oli Alankomaiden maajoukkueen ykkösmaalivahtina MM-kisoissa vuosina 1974 ja 1978, joissa molemmissa joukkue saavutti hopeaa. Ennen vuoden 1974 MM-kisoja Jongbloed oli pelannut vain yhdessä maaottelussa viiden minuutin ajan. Hänen pelinumeronsa maajoukkueessa oli 8.
Jongbloedin seuroja olivat DWS, FC Amsterdam, Roda JC ja Go Ahead Eagles.
Aiheesta muualla

Kuvia tai muita tiedostoja aiheesta Jan Jongbloed Wikimedia Commonsissa
Alankomaiden joukkue – Jalkapallon MM-kilpailut 1974
1 Geels |
2 Haan |
3 van Hanegem |
4 van Ierssel |
5 Israël |
6 Jansen |
7 de Jong |
8 Jongbloed |
9 Keizer |
10 R. van de Kerkhof |
11 W. van de Kerkhof |
12 Krol |
13 Neeskens |
14 Cruijff |
15 Rensenbrink |
16 Rep |
17 Rijsbergen |
18 Schrijvers |
19 Strik |
20 Suurbier |
21 Treytel |
22 Vos |
Valmentaja Michels
Alankomaiden joukkue – Jalkapallon MM-kilpailut 1978
1 Schrijvers |
2 Poortvliet |
3 Schoenaker |
4 van Kraay |
5 Krol |
6 Jansen |
7 Wildschut |
8 Jongbloed |
9 Haan |
10 R. van de Kerkhof |
11 W. van de Kerkhof |
12 Rensenbrink |
13 Neeskens |
14 Boskamp |
15 Hovenkamp |
16 Rep |
17 Rijsbergen |
18 Nanninga |
19 Doesburg |
20 Suurbier |
21 Lubse |
22 Brandts |
Valmentaja Happel